
A dróntechnológia általános elfogadottságának vizsgálata

A pilóta nélküli légijárművek, röviden drónok alkalmazása jelentős népszerűségre tettek szert az elmúlt időben mind a hobbi, mind pedig a kereskedelmi területeken. A drónszolgáltatások piaca egyes felmérések szerint 2025-re várhatóan 63,6 milliárd dollárra fog nőni. Jogosan merül fel annak a kérdése, hogy bár ez a technológia nem számít újdonságnak, miért éppen az elmúlt években vált ennyire meghatározó részévé mindennapjainknak, milyen tényezők járultak hozzá ahhoz, hogy az emberek most már jobban el tudják fogadni. A dróntechnológia elfogadásának mélyebb megértését kutatjuk mélyinterjúk segítségével, melyek keretén belül vizsgáljuk az emberek drónokhoz való viszonyulását. Nézzük, hogy milyen általános tudással rendelkeznek róluk, ez a tudásuk mennyire megalapozott, előzetes élményeik hogyan befolyásolják az elfogadásra való hajlandóságukat, valamint hogyan érinti őket az, hogy ki (drónhasználó személye) és milyen területen használja, alkalmazza a drónt. Vizsgálatunk további aspektusát öleli fel, hogy ennek a technológiának milyen relevanciája van a privacy területén, hiszen napjainkra az adataink és személyiségünk védelme üzleti értékkel bírhat. Tudományos Diákköri dolgozatunk célja, hogy a felmerült kérdéseinkre a folyamatosan bővülő szakirodalmi cikkeket és adatvédelmi szabályozásokat alapul véve, elemezzük a kvantitatív kutatásunk eredményeit.



